অনূর্ধ্ব-১৯ ইমার্জিং এশিয়া কাপে লজ্জার হার ভারতের!

ওয়েব ডেস্ক : অনূর্ধ্ব-১৯ এশিয়া কাপ ফাইনালে (Under-19 Asia Cup final 2025) পাকিস্তানের কাছে হারল ভারত (India)। প্রথমে ব্যাটিং করে স্কোর বোর্ডে ৩৪৭ রান তুলেছিল পাক ব্যাটাররা। তবে ব্যাটে নেমে সেই রানের কাছাকাছি যাওয়া তো দূর, মাত্র ১৫৬ রানে অল আউট হয়ে যায় গোটা ভারতীয় দল। ফলে ১৯১ রানের ব্যবধানে লজ্জার হার হারতে হয়েছে বৈভব সূর্যবংশীদের (Vaibhav Suryavanshi )।

এদিন প্রথমে ব্যাট করতে নামে পাকিস্তানের অনূর্ধ্ব-১৯ পাক দল। ৫০ ওভার খেলে তারা ৮ উইকেট হারিয়ে স্কোর বোর্ডে তোলে ৩৪৭ রান। এত রানের অন্যতম কারিগর হলেন পাক ওপেনার সমীর মিনহাস। তিনি ১১৩ বলে ১৭২ রানের ইনিংস খেলেন। ফলে অনূর্ধ্ব-১৯ এশিয়া কাপের ফাইনালে সর্বাধিক রানের নজির গড়লেন তিনি। নূর্ধ্ব-১৯ এশিয়া কাপে ৪৭১ রান করার রেকর্ড গড়োছেন তিনি। এদিন সমীর ১৭টি চার ও ৯টি ছয় মারেন।

আরও খবর : IPL-এ কত নম্বরে ব্যাটিং করবেন গ্রিন? জানিয়ে দিলেন KKR কোচ

তবে তিনি যখন আউট হন তখন পাকিস্তানের রান স্কোর বোর্ডে ছিল ৩০২। শেষে সেই রান গিয়ে থামে ৩৪৭-এ। সমীর ছাড়া এদিন রান করেন আহমেদ হুসেন। তিনি ৫৬ রানের ইনিংস খেলেন। অন্যদিকে এদিন ভারতের হয়ে ৩ উইকেট নিয়েছেন দীপেশ। তবে তিনি দিয়ে ফেলেছেন ৮৩ রান। দুটি করে উইকেট পেয়েছেন হেনিল প্যাটেল এবং খিলান প্যাটেল। কণিষ্ক চৌহান পেয়েছেন ১টি উইকেট।

এত বড় রান তাড়া করতে নেমে বৈভব সূর্যবংশী (Vaibhav Suryavanshi) আক্রমণ করতে শুরু করেন। প্রথম চার বলেই উঠে গিয়েছিল ১৯ রান। তবে সেই সময় মহম্মদ সায়ামের বলে আউট হন আয়ুষ মাত্রে। বৈভবও মাত্র ২৬ রান করে আউট হন। এর পর আর কেউ তেমন রান পাননি। অ্যারন গর্গ ১৬, বিহান মালহোত্রা ৭, বেদান্ত ত্রিবেদী ৯, অভিজ্ঞান কুণ্ডু ১৩, কণিষ্ক চৌহান ৯, খিলাদ প্যাটেল ১৯, হেনিল প্যাটেল ৬, দীপেশ দেবেন্দ্রন ৩৬ করে আউট হন। ফলে ভারতকে ১৯১ রানে হারিয়ে যুব এশিয়া কাপ চ্যাম্পিয়ন হয় পাকিস্তান।

দেখুন অন্য খবর :